Ent juhtus täpselt vastupidi. Vettel hakkas rooliga märksa aktiivsemelt töötama. Järelikult auto hoopis kaotas stabiilsust. Miks? Mõistlik seletus tundub olevat ebatasane teekate ja pisut vähem mõistlik tehniline rike. Videost on  näha, et möödumiseks pidi Vettel vasakpoolsete ratastega lausa raja äärt tähistavale valgele joonele sõitma. Ehk pole see nii sile kui tee keskpaik? Pealegi on teada, et 12. kurvi eelsel pidurdusmaal on asfalt ebatasane. Pardakaamerast on näha, et Vettel enne kokkupõrget rooli paremale (Webberi poole) ei keeranud. Rajaäärse kaamera pildist on sama selgelt näha, et tema auto ometigi liikus paremale. Ju siis masin ikkagi konaruste peal karglema hakkas ja korraks asfaldiga kontakti kaotas.